මේ හේතුවෙන් පසුගිය දින කිහිපය පුරා වැසි ඇති වූ අතර එය ගැඹුරු පීඩන අවපාතයක් දක්වා වර්ධනය වෙමින් තමිල්නාඩු වෙරළ ප්‍රදේශයට හෙට දිනයේදී ළගා වනු ඇති බව කාලගුණ විද්‍යා දෙපාර්තමේන්තුව සඳහන් කළා.කෙසේ වෙතත්, තවදුරටත් දිවයිනේ උතුරු සහ නැගෙනහිර යන පළාත්වලට ගිගුරුම් සහිත වැසි අපේක්ෂා කළ හැකි බවයි එම දෙපාර්තමේන්තුවේ අධ්‍යක්ෂ ජනරාල් ලලිත් චන්ද්‍රපාල කියා සිටියේ.මේ අතර, වැසි කාලගුණ තත්ත්වය හේතුවෙන් වාරිමාර්ග දෙපාර්තමේන්තුවට අයත් ජලාශ හැත්තෑ තුනේම ජල මට්ටම් ඉහළ යමින් පවතින අතර, ඉන් ජලාශ කිහිපයක් තවමත් වාන් දමමින් පවතින බව වාරිමාර්ග දෙපාර්තමේන්තුව ප්‍රකාශ කළා.